LĪGUMS Nr.

*par Biznesa ideju konkursā piešķirtā atbalsta izlietošanu*

|  |  |
| --- | --- |
| Kokneses novada Kokneses pagastā | 2021.gada \_\_\_\_\_\_\_\_\_\_\_\_ |

**Kokneses novada dome,** reģistrācijas Nr. LV 90000043494, juridiskā adrese Melioratoru iela 1, Koknese, Kokneses pagasts, Kokneses novads, tās priekšsēdētāja Daiņa Vingra personā, kurš rīkojas saskaņā ar Kokneses novada pašvaldības nolikumu (turpmāk tekstā – “Pašvaldība”), no vienas puses, un

**Uzņēmuma nosaukums,** reģistrācijas nr., juridiskā adrese, (turpmāk tekstā – “Finansējuma saņēmējs”), no otras puses, (kopā “Pašvaldība” un “Finansējuma saņēmējs” tekstā saukti - “PUSES”), pamatojoties uz 2020.gada 30.septembra Kokneses novada domes lēmumu Nr.7 (protokols Nr.13) par Kokneses novada iedzīvotāju biznesa ideju konkursa “ESI UZŅĒMĒJS!” nolikuma apstiprināšanu un 2020.gada \_\_\_.marta domes priekšsēdētāja rīkojumu Nr.\_\_\_ “Par Kokneses novada iedzīvotāju biznesa ideju konkursa “Esi uzņēmējs Kokneses novadā!” uzvarētāju apbalvošanu”, bez maldiem un viltus, noslēdz sekojošu līgumu (turpmāk tekstā saukts - “LĪGUMS”), kurš saistošs arī tiesību, saistību pārņēmējiem un mantiniekiem, par zemāk minēto:

1. **Līguma priekšmets**
   1. Pašvaldība apstiprina, ka Finansējuma saņēmējs ieguvis \_\_\_.**vietu** un saņem naudas atbalstu \_\_\_\_\_\_\_\_\_\_\_ ***euro***apmērā, t.sk. visi nodokļi (turpmāk tekstā - “Finansējums”).
2. **Finansējuma saņēmēja pienākumi**
   1. Finansējuma saņēmējs pieņem un izlieto iegūto naudas atbalstu konkursā iesniegtās biznesa idejas īstenošanai.
   2. Finansējuma piešķiršanas mērķis ir konkursā iesniegtās biznesa idejas īstenošana.
   3. Finansējuma saņēmējs apņemas:
      1. īstenot konkursā iesniegto biznesa ideju;
      2. uzsākt aktīvu saimniecisko darbību ne vēlāk kā viena gada laikā no šī Līguma noslēgšanas datuma, pretējā gadījumā tas labprātīgi Pašvaldībai atmaksā izsniegto naudas atbalstu;
      3. labprātīgi sniegt informāciju uz Pašvaldības pieprasījumu par biznesa idejas īstenošanas gaitu.
3. **Līguma darbības laiks**
   1. Līgums stājas spēkā ar tā parakstīšanas brīdi un ir spēkā divus gadus vai līdz tā saistību pilnīgai izpildei.
   2. Par atbalsta piešķiršanas dienu tiek uzskatīta līguma noslēgšanas diena starp pašvaldību un Finansējuma saņēmēju.
4. **Maksājumu kārtība**
   1. Piecu darba dienu laikā pēc šī Līguma spēkā stāšanās dienas Pašvaldība uz Finansējuma saņēmēja norādīto bankas norēķinu kontu pārskaita pusi no piešķirtās naudas balvas apjoma **\_\_\_\_\_\_\_\_ *euro*** (\_\_\_\_\_\_\_\_\_\_ *euro* 00 *centi*) apmērā.
   2. Finansējuma saņēmējam ir pienākums uzsākt saimniecisko darbību un izlietot pusi no piešķirtās naudas balvas apjoma savas biznesa idejas īstenošanas uzsākšanai triju mēneša laikā no piešķirtā avansa finansējuma samaksas dienas.
   3. Trīs mēnešu laikā pēc puses no piešķirtā naudas apjoma izlietošanas Finansējuma saņēmējs iesniedz Pašvaldībā:
      1. Atskaiti par puses no piešķirtā naudas atbalsta apjoma izlietošanu atbilstoši Līguma 2.1. punktā norādītajam mērķim (Līguma 1.pielikums);
      2. Piešķirtā Atbalsta izlietošanu pamatojošo dokumentu (rēķini, akti, pavadzīmes) kopijas (nepieciešamības gadījumā uzrādot oriģinālus);
      3. Jaundibinātā uzņēmuma vai citas saimnieciskās darbības veicēja reģistrācijas apliecības kopiju.
   4. Pēc izdevumus apliecinošo dokumentu iesniegšanas un izvērtēšanas Pašvaldība piecu darba dienu laikā izmaksā Finansējuma saņēmējam otru pusi no piešķirtā naudas atbalsta apjoma \_\_\_\_\_\_\_\_\_\_\_,00 *euro* (\_\_\_\_\_\_\_\_\_\_\_\_\_\_\_\_\_\_\_ *euro* 00 *centi*) apmērā.
   5. Ja Finansējuma saņēmējam nav iespēju sākotnēji izmantot tikai pusi no piešķirtā naudas atbalsta apjoma, bet ir pamatota nepieciešamība izlietot uzreiz visu piešķirto summu, piemēram, viena paredzētā pamatlīdzekļa iegādei, Finansējuma saņēmējs iesniedz Pašvaldībai avansa rēķinu, uz kā pamata Pašvaldība veic piešķirtās naudas balvas izmaksu Finansējuma saņēmējam pilnā apmērā. Šajā gadījumā Finansējuma saņēmējs pēc pilnīga naudas atbalsta izlietošanas iesniedz Pašvaldībā Līguma 4.3.punktā minētos dokumentus.
   6. Viena gada laikā pēc Līguma noslēgšanas Pašvaldība intervē Finansējuma saņēmēju un sagatavo publikāciju par jaundibināto uzņēmumu, kuru ievieto novada mājaslapā www.koknese.lv un Kokneses novada laikrakstā “Kokneses Novada Vēstis”.
   7. Visi maksājumi notiek bezskaidras naudas norēķinu kārtībā, pārskaitot Atbalstu uz Finansējuma saņēmēja norādīto bankas kontu.
   8. Finansējuma saņēmējam nekavējoties rakstveidā jāinformē Pašvaldība, rodoties jebkādiem apstākļiem, kuru rezultātā saņemtā Finansējuma izlietošana var tikt būtiski traucēta vai pārtraukta pilnībā.
   9. Pašvaldībai ir tiesības pieprasīt no Finansējuma saņēmēja papildus dokumentāciju un informāciju, kas saistīta ar Finansējuma izlietošanu un Līguma izpildi.
5. **Finansējuma izlietošanas nosacījumi**
   1. Pašvaldība patur tiesības likt atmaksāt izmaksāto finansējuma summu, ja finansējuma saņēmējs:
      1. nav iesniedzis izdevumus apliecinošos dokumentus atbilstoši Līguma nosacījumiem;
      2. tam piešķirto finansējumu bez iepriekšējas saskaņošanas izlietojis citu mērķu sasniegšanai kā norādīts Līgumā ar Pašvaldību;
      3. piešķirto finansējumu izlietojis personīgā labuma gūšanai, nevis komercdarbības īstenošanai;
      4. nav uzsācis aktīvu saimniecisko darbību viena gada laikā no Līguma noslēgšanas datuma saistībā ar savu konkursā iesniegto biznesa ideju, kam tika pieprasīts finansējums;
      5. mainījis komercdarbības veikšanas adresi pārceļot to ārpus Kokneses novada Līguma darbības laikā, kas minēts 3.1.punktā.
   2. Finansējuma saņēmējs Pašvaldības konkursa rezultātā piešķirto Finansējumu ir tiesīgs izlietot tikai, lai segtu izdevumus, kas:
      1. ir tieši saistīti ar Līguma priekšmetu;
      2. ir saprātīgi un atbilst finanšu vadības principiem, tai skaitā ir lietderīgi un pamatoti izmantošanas ziņā;
      3. atbilst Latvijas Republikas normatīvo aktu, kas regulē valsts budžeta līdzekļu izlietojumu, prasībām;
      4. ir faktiskie izdevumi, kas reģistrēti Finansējuma saņēmēja rēķinos vai nodokļu dokumentos un ir identificēti un kontrolējami.
   3. Finansējuma saņēmējs ir atbildīgs par visiem ar Finansējuma izlietojumu saistītiem nodokļu maksājumiem.
   4. Iestājoties kādam no 5.1.punktā minētajiem gadījumiem, 20 darba dienu laikā pēc Pašvaldības pieprasījuma vēstules saņemšanas, atbalsta saņēmējs atmaksā saņemto Naudas atbalstu Pašvaldības norādītajā kontā.
6. **Pušu atbildība**
   1. Puses ir atbildīgas par Līguma neizpildi, neatbilstošu vai nekvalitatīvu izpildi.
   2. Pašvaldība nekādos apstākļos un nekādu iemeslu dēļ nav atbildīga par trešo personu sūdzībām, kas izriet no Līguma un kas ir saistītas ar Finansējuma saņēmēja vai tā īpašuma radītiem zaudējumiem vai kaitējumu Līguma izpildes gaitā. Pašvaldība neizskata nekādus kompensāciju, zaudējumu atlīdzības vai citu maksājumu pieprasījumus, kas balstīti uz šādām sūdzībām.
   3. Pašvaldībai ir tiesības līguma darbības laikā veikt pārbaudes atbalsta saņēmēja darbības vietā, lai pārliecinātos par:
      1. Iegādāto materiālo vērtību atrašanos komercdarbības veikšanas vietā;
      2. Komercdarbības norisi.
   4. Pašvaldība uzrauga Atbalsta saņēmēju vismaz divus gadus no līguma noslēgšanas dienas. Šajā laikā atbalsta saņēmējam ir jānodrošina iegādāto pamatlīdzekļu un nemateriālo ieguldījumu atrašanās uzņēmējdarbības īstenošanas vietā un atbalsta saņēmēja īpašumā saskaņā ar Pašvaldībai sniegto informāciju par uzņēmējdarbības veikšanas adresi.
   5. Pēc projekta ieviešanas līguma darbības laikā atbalsta saņēmējam ir pienākums vienu reizi gadā līdz 1.aprīlim iesniegt Pašvaldībā aprakstu brīvā formā un vienkāršotu finanšu pārskatu par veikto komercdarbību.
   6. Atbalsta saņēmējam ir pienākums datus par saņemto atbalstu glabāt 10 (desmit) gadus no tā piešķiršanas dienas.
   7. Pašvaldībai ir pienākums glabāt datus par piešķirto atbalstu glabāt 10 (desmit) gadus no pēdējā atbalsta piešķiršanas dienas.
   8. Finansējuma saņēmējs ir atbildīgs trešajām personām par jebkāda veida kaitējumu, tai skaitā par zaudējumiem, kas radušies Līguma izpildes gaitā veikto darbību rezultātā.
   9. Atbalsta saņēmējs piešķirto atbalstu šīs programmas ietvaros nevar apvienot ar citu *de minimis* atbalstu vai citu atbalstu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem.
   10. Ja atbalsta saņēmējs ir pārkāpis Komisijas regulas Nr.1407/2013, Nr.717/2014 vai Nr.1408/2013 prasības, atbalsta saņēmējam ir pienākums atmaksāt Pašvaldībai visu projekta ietvaros saņemto finansējumu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad finansējuma atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.
7. **Līguma grozīšana, papildināšana**
   1. Jebkuru Līguma nosacījumu grozīšana un/vai papildināšana veicama rakstiskā formā, pusēm par to savstarpēji vienojoties. Jebkādas mutiskas vienošanās, kas skar šī Līguma labojumus vai grozījumus, pusēm nav saistošas.
8. **Līguma izbeigšana**
   1. Finansējuma saņēmējs ir tiesīgs jebkurā brīdī izbeigt Līgumu, iesniedzot Pašvaldībai rakstveida paziņojumu. Šajā gadījumā Finansējuma saņēmējs 10 (desmit) darba dienu laikā no šāda paziņojuma iesniegšanas dienas pilnībā atmaksā Pašvaldībai jau izmaksāto Atbalsta daļu.
   2. Pašvaldība ir tiesīga pārtraukt Līgumu bez iepriekšēja brīdinājuma, pieprasot jau izmaksāto Atbalsta pilnīgu vai daļēju atmaksu, ja:
      1. Finansējums ir piešķirts uz nepatiesu vai nepilnīgu datu pamata,
      2. Finansējuma saņēmējs nepilda Līguma noteikumus,
      3. Finansējuma saņēmējs tiek pasludināts par maksātnespējīgu, tā darbība ir apturēta vai tas ir pakļauts līdzīga rakstura situācijai.
   3. Pašvaldība ir tiesīga pārtraukt Līgumu, sedzot tikai tos izdevumus, kas atzīstami par faktiski izpildītiem uz Līguma izbeigšanas brīdi, ja:
      1. būtiski izmainās Latvijas Republikas likumdošana, kas ietekmē Līguma izpildi un/vai Pašvaldības iespējas piešķirt Finansējumu Līguma izpildei;
      2. iestājas nepārvaramas varas apstākļi.
   4. Līguma punktā 7.2. minētajos gadījumos Finansējuma saņēmējs apņemas Pašvaldībai atmaksāt jau izmaksāto Finansējuma daļu Pašvaldības pieprasītajā apjomā 10 (desmit) darba dienu laikā no Pašvaldības pieprasījuma saņemšanas dienas.

**9. Citi noteikumi**

9.1. Strīdus, kas rodas sakarā ar Līgumu, risina, Pusēm vienojoties. Ja tas nav iespējams, strīdi tiek risināti Latvijas Republikas normatīvajos aktos noteiktajā kārtībā.

9.2. Jautājumos, kas nav atrunāti Līgumā, Puses vadās pēc Latvijas Republikas normatīvo aktu prasībām.

9.3. Līgums sastādīts un parakstīts divos eksemplāros latviešu valodā uz 4 (četrām) lapām, ieskaitot pielikumu (Atskaite par finansējuma izlietojumu), pa vienam katrai Pusei.

9.4. Visiem Līguma eksemplāriem ir vienāds juridiskais spēks.

**10. Pušu adreses un rekvizīti**

|  |  |
| --- | --- |
| PAŠVALDĪBA | FINANSĒJUMA SAŅĒMĒJS |
| Kokneses novada dome |  |
| Melioratoru iela 1,Koknese, Kokneses pag., Kokneses novads, LV-5113  Tel. 65133630, [dome@koknese.lv](mailto:dome@koknese.lv) |  |
| PVN Reģ. Nr. LV90000043494 |  |
| Konta Nr. LV22UNLA0035900130701 |  |
| AS SEB banka, UNLALV22 |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ /D.Vingris/ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_/ |

1.Pielikums

**Atskaite par piešķirtā finansējuma izlietojumu**

Biznesa ideju konkurss „ESI UZŅĒMĒJS KOKNESES NOVADĀ!” 2020./2021.gadā

1. Projekta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Uzņēmuma nosaukums vai personas vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Uzņēmuma reģistrācijas numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Uzņēmuma juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Uzņēmuma faktiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Apraksts par uzņēmējdarbības īstenošanu saistībā ar apstiprināto biznesa ideju (pirmajos mēnešos veiktie soļi, piešķirtā finansējuma izlietojums, uzdevumi un nākamās plānotās darbības).

|  |
| --- |
|  |

1. Finanšu izlietojuma atskaite:

|  |  |  |  |  |  |
| --- | --- | --- | --- | --- | --- |
| Nr. p.k. | Izmaksu pozīcijas nosaukums | Plānotās izmaksas saskaņā ar biznesa idejas pieteikumu | Rēķins vai pavadzīme \* | | Summa EUR (ar PVN) |
| datums | numurs |
| 1. |  |  |  |  |  |
| 2. |  |  |  |  |  |
| .. |  |  |  |  |  |
|  |  |  |  |  |  |

\*Uzrādīt tikai tos dokumentus, kuri apliecina piešķirto līdzekļu izlietojumu atbilstoši plānotajiem mērķiem. Attaisnojuma dokumentiem jābūt noformētiem atbilstoši grāmatvedību reglamentējošiem dokumentiem.

**Klāt pievienoti:**

1. **attaisnojuma dokumenti (čeku, pavadzīmju) kopijas uz........ lp.**
2. **Uzņēmuma vai citas saimnieciskās darbības veicēja reģistrācijas apliecības kopija uz .. lp.**

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_